open-index/open-wikipedia-markdown huggingface dataset:
வி. பி. சிந்தன்

**வி. பி. சிந்தன்** (*V. P. Chinthan*) (பிறப்பு: சிண்டன் 10 அக்டோபர் 1918 - 8 மே - 1987) என்பவர் ஒரு இந்திய அரசியல்வாதி, தொழிற்சங்கவாதி, இந்திய விடுதலைப் போராட்ட வீரர், தமிழ்நாடு சட்டப் பேரவை முன்னாள் உறுப்பினரும்  ஆவார்.

## வாழ்க்கை
இவர் 1918 அக்டோபர் 10 அன்று சென்னை மாகாணம், மலபார் மாவட்டத்தின், இலையாவூர் கிராமத்தில் செரியம்மா, சாந்துநாயர் இணையருக்கு மூன்றாவது மகனாகப் பிறந்தார். இவரது அக்காள் தேவகியும், அண்ணனும், அண்ணியும் இந்திய தேசிய காங்கிரசில் இணைந்து இந்திய விடுதலைப் போராட்டத்தில் ஈடுபட்டனர். சித்தனும் அவர்களைப் பின்தொடர்ந்து காந்தியியன் அழைப்பே ஏற்று கள்ளுக்கடை மறியலில் ஈடுபட்டு ஆறுமாதம் கடுங்காவல் தண்டனையைப் பெற்றார்.

## பொதுவுடமை இயக்கத்தில்
1934இல் காங்கிரசு சோசலிசக் கட்சி தொடங்கப்பட்டபோது இவர் அதில் இணைந்து மலபார் பகுதியில் இடதுசாரி இயக்கத்தவர்களுடன் இணைந்து பணியாற்றினார். போர் எதிர்ப்பு பரப்புரையில் ஈடுபட்டதற்காக சித்தன் 1939இல் இரண்டு ஆண்டுகள் வேலூர் சிறையில் அடைக்கப்பட்டார். விடுதலைக்குப் பிறகு 1942இல் கட்சிப் பணியாற்றுவதற்காக தமிழகம் வந்தார். இந்திய பொதுவுடமைக் கட்சி தடை செய்யப்பட்டதால்      1948இல் மூன்றாண்டுகள் சிறைவைக்கப்பட்டார். புதுச்சேரியில் போராட்டத்தில் ஈடுபட்டபோது பாரதிதாசனுடன் நட்பு ஏற்பட்டது. இவரது மலையாளப் பெயரான சிண்டன் என்ற பெயரை சிந்தன் என்று பாரதிதாசன் மாற்றினார்.

1966இல் போக்குவரத்துக் தொழிலாளர் ச்கத்தை சென்னையில் தொடங்கியதில் இவரது பங்கு முதன்மையானதாகும். இவர் வில்லிவாக்கம் சட்டமன்றத்தொகுதியில் இருந்து இந்திய பொதுவுடமைக் கட்சி (மார்க்சிஸ்ட்) சார்பாக 1984 ஆம் ஆண்டு சட்டமன்ற உறுப்பினராகத் தேர்ந்தெடுக்கப்பட்டார்.

## குடும்பம்
அரசியல் வாழ்வில் தீவிரமாக இயங்கியதால் இவர் தன் 40வயதில் சங்கீதா என்பவரை திருமணம் செய்துகொண்டார்.

## மறைவு
1987இல் மாசுகோவில் நடைபெற்ற மே நாள் அணிவகுப்பை பார்வையிடச் சென்றவர் 1987 மே 8 அன்று ஸ்டாலின்கிராடில் மாரடைப்பால் காலமானார்.
## மேற்கோள்கள்

பகுப்பு:மலையாள அரசியல்வாதிகள்
பகுப்பு:தொழிற்சங்கவாதிகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1918 பிறப்புகள்
பகுப்பு:1987 இறப்புகள்
பகுப்பு:இந்திய விடுதலைப் போராட்ட வீரர்கள்
அன்னை தெரசா நினைவு ஆதரவற்ற பெண்கள் திருமண உதவித்திட்டம்

**அன்னை தெரசா நினைவு ஆதரவற்ற பெண்கள் திருமண உதவித்திட்டம்**, என்பது தமிழ்நாட்டின் ஆதரவற்ற ஏழைப் பெண்களின் திருமண உதவிக்கான திட்டமாகும். இத்திட்டத்திற்கு அன்னை தெரேசா நினைவாக, பெயரிடப்பட்டு தமிழக அரசால் நடைமுறைப்படுத்தப்பட்டுவருகிறது. 

இத்திட்டத்தில் தாய், தந்தை இல்லாத பெண்ணிற்கு மட்டும் திருமண உதவி தொகை வழங்கப்படும். ஒரு குடும்பத்தில் ஒரு பெண்ணுக்கு மட்டும் இந்த உதவித்தொகை வழங்கப்படும். பெண்ணின் வயது 18 முடிந்திருக்க வேண்டும். குடும்ப ஆண்டு வருமான வரம்பு இல்லை.

உதவித்தொகைக்கான விண்ணப்பத்துடன் பெண்ணின் திருமண அழைப்பிதழ், சட்ட மன்ற உறுப்பினர் அல்லது நாடாளுமன்ற உறுப்பினரிடமிருந்து ஆதரவற்றோர் சான்று பெற்று வழங்கவேண்டும். அல்லது தாய் தந்தையரின் இறப்பு சான்றிதழையும் வழங்கலாம். பள்ளி அல்லது கல்லூரி அல்லது பாலிடெக்னிக் மாற்றுச் சான்றிதழ் மற்றும் மதிப்பெண் பட்டியல் நகல் ஆகியவைகளை இணைத்து, திருமணத்திற்கு 40 நாட்களுக்கு முன்னர் திருமண உதவித்தொகைக்கான விண்ணப்பத்தை தங்கள் வாழும் பகுதியின் மாநகராட்சி ஆணையர் அல்லது  நகராட்சி ஆணையர் அல்லது  ஊராட்சி ஒன்றிய ஆணையர் அல்லது  மாவட்ட சமூகநல அலுவலர் அலுவலகத்திற்கு அனுப்பவேண்டும்.  

## திருமண உதவித் தொகையும், தகுதிகளும்
* **திட்டம் 1**: கல்வித் தகுதி ஏதுமில்லை. இவர்களுக்கு மின்னணு பரிமாற்ற சேவை மூலமாக ரூபாய் 25,000 தொகை, தாலிக்கு  8 கிராம் தங்க நாணயம் வழகப்படும்.
 
* **திட்டம் 2**: பட்டதாரிகள் எனில் கல்லூரியிலோ அல்லது தொலை தூரக்கல்வி மூலமோ அல்லது அரசால் அங்கீகரிக்கப்பட்ட திறந்தவெளி பல்கலைக் கழகங்களிலோ படித்து தேர்ச்சி பெற்றிருக்க வேண்டும். பட்டயப் படிப்பு (Diploma Holders) எனில் தமிழக அரசின் தொழில்நுட்ப கல்வி இயக்குனரகத்தால் அங்கீகரிக்கப்பட்ட கல்வி நிறுவனங்களில் படித்து தேர்ச்சி பெற்றிருத்தல் வேண்டும்.  இவர்களுக்கு மின்னணு பரிமாற்ற சேவை மூலமாக ரூபாய் 50,000 தொகை மற்றும் 8 கிராம்  தங்க நாணயம் வழங்கப்படும்.  

## மேற்கோள்கள்

## வெளி இணைப்புகள்
ஆதரவற்ற பெண்களுக்கான அரசு திருமண நிதியுதவித்திட்டம்.- A- z தகவல்கள்

பகுப்பு:தமிழ்நாடு அரசின் பெண்களுக்கானத் திட்டங்கள்
உதகமண்டலம் நகராட்சி சந்தை

**உதகமண்டலம் நகராட்சி சந்தை** (*Ooty Municipal Market*) தமிழ்நாட்டின் நீலகிரி மாவட்டத்தில் அமைந்துள்ள நகராட்சி சந்தை ஆகும். இந்தியாவின் மிகப்பெரிய சில்லரை வியாபாரச் சந்தையாகும்.  இது உதகமண்டலத்தின் மிக முக்கியமான பல்பொருள் வர்த்தக மையமாக செயல்பட்டு வருகிறது.  இங்கு மக்கள் தங்களுக்கு தேவையான காய்கறிகள், பழங்கள் மளிகைப் பொருள்களை  வாங்கி செல்கின்றனர்.
 
## முக்கிய அம்சங்கள்
உதகமண்டலம் நகராட்சி சந்தை இந்தியாவின் முன்னோடி மாதிரி சந்தையாக கருதப்பட்டது.
சந்தையின் வணிக நிகழ்வு போன்றவை சந்தை வளாகத்தில் பல ஆண்டுகளாக நடைபெற்றுவருகிறன. இங்கு 1500 நிரந்தர  வணிகக் கடைகளும்,  500 தற்காலிகக் கடைகளும் உள்ளன. இச் சந்தைக்கு நாள்தோறும் 3500 முதல் 4000 வாடிக்கையாளர்கள் வந்து செல்கின்றனர். மேலும் வாரயிறுதி நாட்களில் 4000 முதல் 5000 வாடிக்கையாளர்கள் வருவார்கள். உதகமண்டல கோடைக்கால சுற்றுலா பருவகாலத்தில் ஒரு நாளைக்கு குறைந்த பட்சம் 5000 சுற்றுலா பயணிகளுக்கு மேல் வந்து செல்வார்கள்.  வாடிக்கையாளர்களுக்கு வசதியாக இங்கு 15 நுழைவாயில்கள் அமைக்கப்பட்டுள்ளன.

## நெரிசல் அவதிகள்
பல ஆண்டுகளாக கூட்ட நெரிசல் சந்தையில் ஒரு பிரச்சனையாக உள்ளது. ஆனால் அதிகரித்து வரும் வாடிகையாளர்கள் வரவை சந்தையால் சமாளிக்க முடியவில்லை.

## மேலும் பார்க்க
* உதகை பேருந்து நிலையம்

## மேற்கோள்கள்

பகுப்பு:நீலகிரி மாவட்ட சுற்றுலாத் தலங்கள்
பகுப்பு:சந்தைகள்
பராபடி விளையாட்டரங்கம்

**பராபடி விளையாட்டரங்கம் (**Barabati Stadium **()** என்பது ஒடிசா, கட்டாக்கில் உள்ள இந்திய விளையாட்டு அரங்கமாகும்.  இங்கு சர்வதேச போட்டிகள் வழக்கமாக விளையாடப்படுகிறது.  இது ஒடிசா துடுப்பாட்ட அணியின் உள்ளூர் அணியாகும்.  ஒடிசா துடுப்பாட்ட வாரியத்தினால் வழிநடத்தப்படுகிற இந்த  அரங்கத்தில் கால்பந்து கூட்டமைப்பினால் நடத்தப்படும் போட்டிகள் நடத்தப்படுகின்றன.  இந்த அரங்கத்தில் சந்தோஷ் கோப்பை எனும் சர்வதேச கால்பந்து தொடர் மற்றும் ஒடிசா முதல்பிரிவு சங்கத்தின் கால்பந்து போட்டிகளும் இங்கு நடைபெறுகிறது.
## சாதனைகள்
**போட்டி தகவல்கள்**:
:

**தேது புள்ளி விவரங்கள்**:
:

ஒபது 

:

## சான்றுகள்


பகுப்பு:துடுப்பாட்ட அரங்குகள்
பகுப்பு:ஒடிசா
பகுப்பு:இந்தியத் துடுப்பாட்ட மைதானங்கள்
ஆண்ட்ராய்டு 10

**ஆண்ட்ராய்டு "கியூ**" (Android "Q") என்பது வெளிவர இருக்கிற ஆண்ட்ராய்டு நகர்பேசி இயங்குதளத்தின் 17 ஆவது பதிப்பாகும். இதன் இறுதிப் பதிப்பானது 2019 ஆம் ஆண்டின் இறுதில் வெளியாகத் திட்டமிடப்பட்டுள்ளது.

## வசதிகள்
ஆண்ட்ராய்டு கியூ வில் உள்ள வசதிகள் கீழ்கண்டவற்றை உள்ளடக்கியுள்ளது.

* மடக்கக்கூடிய நகர்பேசிகளில் பயன்படும்.
* செயலியில் பயனரின் விருப்பம் போல் அவர்களின் அமைவிடத்தை எப்போதும் வேண்டாம், எப்போதும் வேண்டும், செயலி பயன்படும் போது மட்டும் ஆகிய மூன்று விதமாக அமைக்கும் வசதி.
* படம், நிகழ்படம், ஒலி போன்றவற்றை பின்புலத்தில் இயக்குவதற்கான அனுமதி.
* திரையினை நிகழ்படமாக பதிவு செய்யும் வசதி
* செயலிகளில் உயிரியளவியலின் செயல்பாட்டில் மேம்பாடு

## இவற்றையும் காண்க

* ஆண்ட்ராய்டு பை

## சான்றுகள்

## வெளியிணைப்புகள்
ஆண்ட்ராய்டு கியூ பீட்டா அதிகாரப்பூர்வ வலைத்தளம்
பகுப்பு:ஆண்ட்ராய்டு பதிப்புகள்
மும்பை ஜிம்கானா

**மும்பை ஜிம்கானா** (Bombay Gymkhana) என்பது மும்பையில் 1875 ஆம் ஆண்டில் நிறுவப்பட்ட உடற்பயிற்சிப் போட்டி விளையாட்டுப் பொதுவிடம் ஆகும்.  இதனை கிளாட் பேட்லி எனும் பொறியாளர் வடிவமைத்தார்.

## விளையாட்டுகள்
 நீளமான இந்த கட்டிடமானது முகப்பறை, மேசைப்பந்தாட்டம், இறகுப் பந்தாட்டம் போன்ற விளையாட்டுகளுக்கான மைதானம், உணவகம் மற்றும் ஓய்விடம் போன்றவற்றைக் கொண்டுள்ளது. இந்த சங்கத்தில் உறுப்பினராவது சற்று கடினமாகும். இங்கு துடுப்பாட்டம் குளிர்காலத்திலும் ரக்பி மற்றும் கால்பந்து போன்ற விளையாட்டுகள் பருவப் பெயர்ச்சிக் காற்று காலங்களிலும் விளையாடப்படுகிறது. இந்த மைதானத்தில் டிசம்பர் 15, 1933இல் இந்தியத் துடுப்பாட்ட அணியின் முதல் தேர்வுத் துடுப்பாட்டம் நடைபெற்றது.  இந்தப் போட்டிக்கு சி. கே. நாயுடு தலைவராக இருந்தார். அந்தப் போட்டியில் 50,000 பார்வையாளர்கள் இருந்தனர்.மேலும் வழக்கமான  விலையை விட ஐந்து மடங்கு அதிகமான விலைக்கு நுழைவுச் சீட்டு விற்பனையானது. இந்தப் போட்டியில் லாலா அமர்நாத் நூறு ஓட்டங்கள் அடித்தார். இது இந்தியத் துடுப்பாட்ட அணியின் மிகச் சிறந்த போட்டிகளில் ஒன்றாகப் பார்க்கப்படுகிறது.

## சான்றுகள்


பகுப்பு:மகாராட்டிர மாநில துடுப்பாட்ட அரங்குகள்
பகுப்பு:மும்பையிலுள்ள கட்டிடங்கள்
கார்பேத்தைட்டு

**கார்பேத்தைட்டு** *(Carpathite)* என்பது C24H12  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் கனிமம் ஆகும். இக்கனிமத்தை பென்டிடோனைட்டு என்றும் கார்பாடைட்டு என்றும் பெயரிட்டு அழைக்கிறார்கள். மிகவும் அரிய நீரகக்கரிம கனிமவகை என்றும் பல்வளைய அரோமாட்டிக் ஐதரோகார்பன் கோரோனீன் வகை கனிமம் என்றும் இதை வகைப்படுத்துகிறார்கள்.

## கண்டுபிடிப்பு

முதன்முதலில் 1955 ஆம் ஆண்டு உக்ரைன் நாட்டின் டிரான்சுகார்பேத்தியன் மாகாணத்தில் கண்டறியப்பட்டது. அங்குள்ள கார்பேத்திய மலைகளின் நினைவாக கனிமத்திற்கு இப்பெயர் சூட்டப்பட்டது. சிலோவாக்கியா நாட்டின் பிரெசோவ் மண்டலம், உருசியாவின் காம்சட்கா மாகாணம், கலிபோர்னியாவின் சான் பெனிட்டோ மாகாணம் ஆகிய பகுதிகளிலும் கார்பேத்தைட்டு கனிமம் கிடைப்பதாக அறியப்படுகிறது . 
 
## தோற்றம்

உக்ரைன் நாட்டில் டையோரைட்டு, ஆர்கில்லைட்டு வகை ஊடுறும் தீப்பாறைகளின் உட்குழிகளில் இக்கனிமம் தோன்றுகிறது. கலிபோர்னியாவில் இது தாழ்வெப்பநிலை நீர்வெப்ப நிலைகளில் தோன்றுகிறது. இத்ரியலைட்டு, படிகவடிவமற்ற கரிமப் பொருள்கள், கால்சைட்டு, பேரைட்டு, குவார்ட்சு, சின்னபார், மெட்டாசின்னபார் உள்ளிட்ட கனிமங்களுடன் சேர்ந்து கார்பேத்தைட்டு கனிமம் கிடைக்கிறது . 

## மேற்கோள்கள்

பகுப்பு:கரிமக் கனிமங்கள்
பகுப்பு:ஒற்றைச்சரிவச்சுக் கனிமங்கள்
ஆண்ட்ராய்டு தொலைக்காட்சி

**ஆண்ட்ராய்டு தொலைக்காட்சி**  (Android TV) என்பது எண்ணிம ஊடக இயக்கிக்காக வடிவமைக்கப்பட்டுள்ள ஆண்ட்ராய்டு இயங்குதளம் ஆகும். கூகுள் தொலைக்காட்சிக்கு மாற்றாக உருவாக்கப்பட்டுள்ள இந்த தொலைக்காட்சியில் குரல் தேடல் மற்றும் பல செயலிகள் மற்றும் சேவைகள் மேலும் கூகுளின் தொழில்நுட்பங்களான கூகுள் அசிஸ்டண்ட், கூகுள் காஸ்ட் மற்றும் நாவ்ளேட்ஜ் கிராஃப் போன்ற வசதிகள் இதில் உள்ளன.

## வரலாறு
இதற்கான முறையான அறிவிப்பு 2014 ஆம் ஆண்டில் நடைபெற்ற கூகுள் மேம்பாட்டாளர் மாநாட்டில் வெளியானது. இந்த தொலைக்காட்சியில் நிகழ்பட ஆட்டத்தினை புளூடூத் மூலம் விளையாடும் வகையிலும் கூகுள் பிளே கேம்ஸ் கட்டமைப்பின் மூலம் விளையாடுவதற்கும் முன்னுரிமை அளித்தனர். இந்த மேம்பாட்டாளர் மாநாட்டில் கலந்துகொண்ட சிலருக்கு ADT-1 மற்றும் கருவிப்பெட்டி வழங்கப்பட்டன. தி இன்ஃபர்மேசன் எனும் நிறுவனத்தின் தகவல்படி ADT-1 ஆனது நெக்சஸ் தொலக்காட்சியை அடிப்படையாகக் கொண்டது எனவும் இதனை கூகுள் நிறுவனம் மேம்படுத்தியது எனத் தெரிவித்தது.

எய்சஸ் நிறுவனத்தால் மேம்படுத்தப்பட்ட முதல் ஆண்ட்ராய்டு தொலைக்காட்சியானது அக்டோபர் 2014 இல் நடத்தப்பட்ட வன்பொருள் நிகழ்வில் கூகுள் வெளியிட்டது.

## சான்றுகள்


பகுப்பு:ஆண்ட்ராய்டு இயக்குதளக் கருவிகள்
கூகுள் பிளே கேம்ஸ்

**கூகுள் பிளே கேம்ஸ் (**Google Play Games**)** என்பது கூகுள் நிறுவனத்தால் ஆண்ட்ராய்டு இயங்குதளத்தில் செயல்படக்கூடிய இணையதள விளையாட்டு மற்றும் மென்பொருள் மேம்பாட்டு கருவிப் பெட்டி ஆகும்.  இதில்விளையாடுபவர்களின் சுய விவரங்கள், உள்ளகச் சேமிப்பு அவர்களின் சாதனைகள் மற்றும் பலநபர்கள் ஒரே நேரத்தில் விளையாடுதல் போன்ற செயலியல்புகளைக் கொண்டுள்ளது.

கூகுள் பிளே கேம்ஸ்சேவையின் அரிவிப்பானது 2013 ஆம் ஆண்டில் நடபெற்ற கூகுள் ஐ ஓ மேம்பாட்டாளர் மாநாட்டில் வெளியானது. இதற்கான நகர்பேசி பதிப்பானது சூலை 24, 2013 இல் வெளியானது. மேலும் திரையினை நிகழ்படமாக சேமித்தல் விளையாடுபவர்களின் இனங்காட்டி (கணினியியல்) போன்ற மேம்பாடுகள் செய்யப்ப்ட்டுள்ளன.



## சான்றுகள்


பகுப்பு:கூகுள்
பகுப்பு:ஆண்ட்ராய்டு மென்பொருட்கள்
இரங்கசாமி சிகரம் மற்றும் தூண்

**இரங்கசாமி சிகரம் மற்றும் தூண்** (*Rangaswamy Peak and Pillar*) தமிழ்நாட்டின் நீலகிரி மாவட்டம் கோத்தகிரியில் உள்ள ஒரு சுற்றுலாத் தளமாகும்.  இச் சிகரம் கோத்தகிரியிலிருந்து 20 கிலோமீட்டர் தொலைவில் அமைந்துள்ளது. செங்குத்தான இச் சிகரத்தின் உச்சிவரை யாரும் இதுவரை சென்றது இல்லை. கோத்தகிரி மலைத்தொடரில்  சுற்றுலாப் பயணிகளைக் கவரக்கூடிய இடங்களான கொடநாடு காட்சி முனை, கேத்தரின் அருவி, எல்க் அருவி, லாங் வுட் சோலை, மேகநாடு அருவி மற்றும் இரங்கசாமி சிகரம் மற்றும் தூண் போன்றவையாகும். இக்காட்சிகளை இரசிக்க மிகச் சிறந்த காலம் கோடைக்காலமாகும்.

## இரங்கசாமி சிகரம்
இரங்கசாமி சிகரம்  11°27′39″வடக்கு 76°59′13″ கிழக்கிலும், கடல்மட்டத்திலிருந்து 5885 அடி  (1794 மீ) உயரத்தில் அமைந்துள்ளது. இச் சிகரத்தை கொடநாடு காட்சி முனையில் இருந்துதான் பார்க்க முடியும்.

## இரங்கசாமி தூண்
இரங்கசாமி சிகரத்தின் வடமேற்கு திசையில் தான் இத் தூண் அமைந்துள்ளது. இத் தூணின் உயரம் சுமார் 400 அடி உயரத்தில் உள்ளது.

## மேலும் பார்க்க
*   கோத்தகிரி
*    ஊட்டி
*    குன்னூர்

=மேற்கோள்கள்==

பகுப்பு:நீலகிரி மாவட்ட சுற்றுலாத் தலங்கள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
கேரி லெவின்

**கேரி லெவின்** (ஆங்கிலம்:**Gary Lewin**) (பிறப்பு 16 மே 1964) ஆங்கில இயன்முறைமருத்துவர் ஆவார்.
## செயற்பாடுகள்
இவர் கால்பந்து குழுக்களான ஆர்சனல் , ஐக்கிய மேற்கு ஹாம் மற்றும் இங்கிலாந்து தேசிய அணிகளில் பணியாற்றி வந்தார். லெவின் அவர்கள் சுமார் 22 ஆண்டுகள் ஆர்சனல் அணியின் தலைமை இயன்முறைமருத்துவராக இருந்துள்ளார். மேலும் 1996 ஆம் ஆண்டில் இருந்து இங்கிலாந்து அணிக்கு இவர் தலைமை இயன்முறைமருத்துவராக இருந்துள்ளார். 2008 ஆம் ஆண்டில் இருந்து 2017 ஆம் ஆண்டு வரையில் இங்கிலாந்து அணியின் மூத்த தலைமை இயன்முறைமருத்துவராக இருந்துள்ளார். 2017 ஆம் ஆண்டு மே மாதம் முதல் 2018 ஆம் ஆண்டு மே மாதம் வரையில் இவர் மேற்கு ஹாம் மருத்துவமனையின் மருத்துவ சேவைகளின் தலைமை பொறுப்பில் இருந்தார்.

## மேற்கோள்கள்

பகுப்பு:இயன்முறைமருத்துவர்கள்
பகுப்பு:வாழும் மக்கள்
பகுப்பு:1964 பிறப்புகள்
திருச்செங்கோடு காந்தி ஆசிரமம்

**திருச்செங்கோடு காந்தி ஆசிரமம்** என்பது தமிழ்நாட்டின், நாமக்கல் மாவட்டம், திருச்செங்கோடு, புதுப்பாளையத்தில் உள்ள ஒரு காந்திய அமைப்பாகும். மதுவிலக்கு பரப்புரை செய்வது, கிராமத் தொழில்களுக்கு ஆதரவு அளிப்பது, கிராமங்களில் உள்ள வழக்குகளை செலவின்றித் தீர்ப்பது, கதர் உற்பத்தி, காந்தியடிகளின் திட்டங்களைப் பரப்புதல் ஆகிய பணிகளை நோக்கமாகக் கொண்டு இந்த ஆசிரமம் துவக்கப்பட்டது. 

## வரலாறு
இராசகோபாலாச்சாரியால் ஏற்படுத்தப்பட்ட இந்த ஆசிரமமானது, 1925 பெப்ரவரி 6 அன்று ஈ. வெ. ராவால் தொடங்கி வைக்கப்பட்டது. இந்த ஆசிரமமானது புதுப்பாளையம் சமீன்தாரான பி. கே. இரத்தினசபாபதி கவுண்டர் கொடையாக அளித்த தோட்டத்தில் துவக்கப்பட்டது. இந்த ஆசிரமம் துவக்கப்பட்டதில் இருந்து ஆசிரமதில் இருந்த குடிசைகளில் ஒன்றில் இராசாசி தன் இளைய மகனுடனும், மகளுடனும் பல ஆண்டுகள் வசித்தார். இந்த ஆசிரமத்தில் பிற்காலத்தில் ஆளுநராக இருந்த க. சந்தானம், கல்கி கிருஷ்ணமூர்த்தி ஆகியோர் சில ஆண்டுகள் தங்கி இருந்தனர். மேலும் இந்த ஆசிரமத்துக்கு காந்தி, சவகர்லால் நேரு, பாபு ராஜேந்திர பிரசாத் போன்றோர் வந்து தங்கிச் சென்றுள்ளனர்.

இந்த ஆசிரமத்தினால் கதர் ஆடை, பட்டுப்புடவை, மெத்தை, போன்ற ஆடைசார்ந்த பொருட்களும், குளியல் சோப்பு, ஊதுபத்தி, ஜவ்வாது போன்ற வாசனைப் பொருட்களும், வேப்பம்புண்ணாக்கு, வேப்ப எண்ணெய், மரச்செக்கு நல்லெண்ணெய், விளக்கெண்ணெய், சீயக்காய்துாள் போன்ற வேளாண் சார்ந்த பொருட்களும், இரும்பு பீரோ, கட்டில் உள்ளிட்ட கைத்தொழில் சார்ந்த பொருட்களும் உற்பத்தி செய்யப்படுகின்றன. இதனால் இந்த ஆசிரமத்தைச் சுற்றியுள்ள பல கிராம மக்கள் இதன் மூலமாக வேலை வாய்ப்பைப் பெறுகின்றனர்.
## மேற்கோள்கள்

பகுப்பு:காந்திய அமைப்புகள்
பகுப்பு:நாமக்கல் மாவட்டம்
இயர்லேண்டைட்டு

**இயர்லேண்டைட்டு** *(Earlandite)* என்பது [Ca3(C6H5O7)2(H2O)2]·2H2O   என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் சிட்ரேட்டு டெட்ராயைதரேட்டு என்ற கனிம வகையாக இக்கனிமம் வகைப்படுத்தப்படுகிறது. முதன்முதலில் 1936 ஆம் ஆண்டு இயர்லேண்டைட்டு கண்டறியப்பட்டது. எடின்பர்க் இராயல் கழகத்தின் உறுப்பினரான நூண்ணோக்கி வல்லுநர் ஆர்த்தர் இயர்லேன்டு கண்டுபிடித்த காரணத்தால் கனிமத்திற்கு இப்பெயர் சூட்டப்பட்டது. இயர்லேன்ட்டைட்டு 1 மி.மீ அளவு கொண்ட  அபரிமிதமான புடைப்பு முடிச்சுகளாக அண்டார்ட்டிக்கா பகுதியின் வெத்தெல் கடல் பகுதியில் காணப்படுகிறது. இதன் படிகச் சீர்மை முதலில் செஞ்சாய்சதுரம் என்று வரையறுக்கப்பட்டு பினார் ஒற்றைச்சரிவச்சு என மாற்றப்பட்டு இறுதியாக முச்சரிவச்சு என முடிவு காணப்பட்டது . 

## மேற்கோள்கள்

பகுப்பு:கால்சியம் கனிமங்கள்
பகுப்பு:கரிமக் கனிமங்கள்
பகுப்பு:முச்சரிவச்சுக் கனிமங்கள்
தொட்டூர்

**தொட்டூர்** (TODDUR) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.

## அமைவிடம்
மாரண்டப்பள்ளி ஊராட்சிக்கு உட்பட்ட இந்த ஊரானது ஒசூரில் இருந்து 35 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 30 கிலோமீட்டர் தொலைவிலும் உள்ளது. 

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பாசுபேட்டு சோதனை

கரைசலில் உள்ள பாசுபேட்டு அயனிகளைக்(PO43-) கண்டறிய  பல தரமறிச் சோதனைகள் மற்றும் அளவறிச் சோதனைகள் உள்ளன. இத்தகைய சோதனைகள் தொழில்முறை செயல்முறைகளிலும், அறிவியல் ஆய்வுகளிலும் சூழலியலைக் கண்காணிக்கவும் பயன்படுகிறது.

## அளவறிச் சோதனை
கொதிகலன்களில் பயன்படுத்தப்படும் நீரில் உள்ள பாசுபேட்டின் அளவினைக் கண்டறியப் பயன்படும் சோதனையானது பின்வருமாறு: ஒரு அளந்தறியப்பட்ட அளவு கொதிநீரானது ஒரு கலக்கும் குழாயில் ஊற்றப்பட்டு அதோடு அம்மோனியம் எப்டாமாலிப்டேட்டு சேர்க்கப்படுகிறது. இந்தக் குழாயானது ஒரு அடைப்பானால் அடைக்கப்பட்டு தீவிரமாக குலுக்கப்படுகிறது. இதன் அடுத்த படியாக நீர்த்த இசுடானசு குளோரைடு காரணியானது (இசுடானசு குளோரைடின் செறிவான கரைசலுடன் வாலைவடிநீருடன் சேர்க்கப்பட்டு புதிதாகத் தயாரிக்கப்பட்டது) குழாயில் உள்ள கலவையுடன் சேர்க்கப்படுகிறது. இதன் காரணமாக மாலிப்டினம் நீலம் என்ற ஒரு சேர்மம் உருவாவதன் காரணமாக ஒரு நீல நிறம் உருவாகிறது. நீல நிறத்தின் அடர்த்தியை வைத்து கொதிநீரில் உள்ள பாசுபேட்டின் அளவினை உணர்த்துகிறது. நீல நிறக் கரைசலின் ஏற்பினை நிறமானி மற்றும் அசல் கரைசலில் பாசுபேட்டின் செறிவு ஆகியவற்றை வைத்துக் கணக்கிடலாம். மாற்றாக, பாசுபேட்டின் செறிவைக் காண லவிபாண்ட் ஒப்பீட்டளவி பயன்படுகிறது. இது  ஒரு நேரடியான (ஆனால் தோராயமான) முறையாகும். பாசுபேட்டின் இருப்பின் அளவினைக் கண்டறியப் பயன்படும் இந்த முறையானது டெனிஜெசின் முறை என அழைக்கப்படுகிறது.

## பண்பறி பகுப்பாய்வு முறை
பாசுபேட்டு அயனிகளின் இருப்பினைக் கண்டறியப் பயன்படும ஒரு எளிய பண்பறி பகுப்பாய்வு முறையானது பின்வருமாறு: பாசுபேட்டின் இருப்பு கண்டறியப்பட வேண்டிய மாதிரியானது சிறிதளவு எடுத்துக் கொள்ளப்படுகிறது. இந்த மாதிரியானது அடர் நைட்ரிக் அமிலத்துடன் சேர்த்து அமிலத்தன்மை உடையதாக மாற்றப்படுகிறது. இதனுடன் சிறிதளவு அம்மோனியம் மாலிப்டேட்டானது சேர்க்கப்படுகிறது. அம்மோனியம் பாசுபோமாலிப்டேட்டின் பிரகாசமான மஞ்சள் நிற வீழ்படிவானது பாசுபேட்டு அயனியின் இருப்பினை உணர்த்துகிறது. மென்மையாக வெப்பப்படுத்துவது வீழ்படிவு தோன்றுவதை அதிகரிக்கும். இதே சோதனையானது ஆர்சனிக்கைக் கண்டறியவும் பயன்படுகிறது. ஆர்சனிக்கிற்கான சோதனையில் மஞ்சள் நிற வீழ்படிவு தோன்றுகிறது.

## மேற்கோள்கள்

பகுப்பு:வேதியியல் பரிசோதனைகள்
சேர்வராயன் மலை மண் பாம்பு

**சேர்வராயன் மலை மண் பாம்பு** அல்லது **யூரோபெல்டிசு சார்ட்டீ** (*Uropeltis shorttii* அல்லது *Shevaroy Hills earth snake* அல்லது *Shortt's shieldtail snake*) என்பது ஒரு நஞ்சற்றப் பாம்பு இனமாகும். அகணிய உயிரியான இது இந்தியாவின், கிழக்குத் தொடர்ச்சி மலைகளின் தெற்குப் பகுதிகளில் காணப்படுகிறது. இப்பாம்பு இனத்தை முதன் முதலில் 1863 ஆம் ஆண்டு ஜான் ஷார்ட் ரிச்சர்ட் ஹென்றி பெட்டோமின் என்பவர் கண்டறிந்து விவரித்தார். இப்பாம்புகளானது தென்னிந்தியாவின், தமிழ்நாட்டின், சேலம் மாவட்டத்தில், ஏற்காட்டில் உள்ள சேர்வராயன் மலைகளில் மட்டுமே காணப்படுகின்றன. இந்தப் பாம்பு வகையானது முதலில் மேற்குத் தொடர்ச்சி மலைப்பகுதியில் வாழும் கேரள வாலாட்டி பாம்பு என நீண்ட காலமாக தவறாக வகைப்படுத்தப்பட்டு வந்தது. ஆனால் அண்மையக் காலத்தில் இது வேறு இனம் என்று உறுதி செய்யப்பட்டது. இது மண்ணில் புதைந்து வாழும் ஒரு இரவாடி பாம்பு ஆகும். இதன் முதன்மை உணவு மண்புழுக்களாகும். இது பெரும்பாலும் ஈரப்பதமுள்ள ஆற்றங்கரை, நீரோடை போன்ற பகுதிகளில் மண்ணில் புதைந்து வாழும். இந்த பாம்பு குறித்த போதிய தரவுகள் இல்லாததால் இதன் பாதுகாப்பு நிலை குறித்த மதிப்பீடு செய்யப்படவில்லை.

## விளக்கம்
ஒரு சிறிய (<      நீளம்) பாம்பாகும். இது அடர்ந்த பழுப்பு நிறத்தில், நடுவே மஞ்சள் நிற குறுக்குப் பட்டைகளுடன் காணப்படும். இதன் தலை சிறியதாகவும் வால் பகுதி குட்டையாகவும், சாய்வாகத் துண்டிக்கப்பட்டது போலவும் காணப்படும். நுனிப் பகுதி வளைந்தும் காணப்படுகிறது. பார்ப்பதற்கு மிகவும் அழகாக இருக்கும். சூரிய ஒளியில் இதன் உடல் மின்னும்.

## சொற்பிறப்பு
இந்தப் பாம்பை முதன்முதலில் சேகரித்து ஆய்வு செய்தவர் மருத்துவர் ஜோன் ஷார்ட் என்பவர். இவர் சென்னை இராணுவத்தில் மருத்தவராக இருந்தவர். இவர் இப்பாம்பை இராணுவ கர்னலான ஹென்றி பெட்டோம் என்பவருக்கு பரிசாக வழங்க, பெட்டோம் இப்பாம்பை விவரித்தார். இப்பாம்பை முதலில் கண்டறிந்தவரான ஜோன் ஷாரின் பெயரை இணைத்து யுரோபெல்டி ஷார்ட்டி என்று பெயர் சூட்டப்பட்டது.

## மேற்கோள்கள்

பகுப்பு:இந்திய ஊர்வன
பகுப்பு:தமிழ்நாட்டுப் பாம்புகள்
பகுப்பு:நச்சுத்தன்மை அற்ற பாம்புகள்
கிராட்டோச்விலைட்டு

**கிராட்டோச்விலைட்டு** *(Kratochvilite)* என்பது C13H10 அல்லது (C6H4)2CH2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒரு நீரகக் கரிமமான இது ஓர் அரிய கரிமக் கனிமமாகும். நிலக்கரி அல்லது பைரைட்டு களிப்பாறை படிவுகள் எரிவதால் இக்கனிமம் உருவாகிறது. அரோமாட்டிக் ஐதரோகார்பன் புளூவோரீனின் பல்லுருத்தோற்றம் கிராட்டோச்விலைட்டு என்று கருதப்படுகிறது. வெண்மை, மஞ்சள் கலந்த பழுப்பு நிறங்களில் செஞ்சாய்சதுரப் படிகங்களாக பெரும்பாலும் படிகத்திரள் படிந்த தகடுகளாக இது தோன்றுகிறது. ஒப்படர்த்தியாக 1.21 என்ற மதிப்பும் மோவின் அளவு கோல் கடினத்தன்மை மதிப்பாக 1 முதல் 2 என்ற மதிப்பும் இக்கனிமத்திற்கு கணக்கிடப்பட்டுள்ளது. 

1937 ஆம் ஆண்டு செக் குடியரசை சேர்ந்த  பொகிமியாவின் நெயித்லி சுரங்கத்தில்   முதன்முதலில் இக்கனிமம் கண்டறியப்பட்டது .   

## மேற்கோள்கள்

பகுப்பு:கரிமக் கனிமங்கள்
மெல்லைட்டு

**மெல்லைட்டு** *(Mellite)* என்பது Al2C6(COO)6·16H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும் . கரிமச் சேர்மமும் ஓர் அரிய கரிமக் கனிமமுமான இதை தேன்கல் அல்லது அனிசுடோன் என்ற பெயராலும் அடையாளப்படுத்துகிறார்கள். மெல்லித்திக் அமிலத்தினுடைய அலுமினியம் உப்பே மெல்லைட்டு என்று வேதியியல் முறையில் வரையறுக்கிறார்கள். அதாவது அலுமினியம் பென்சீன் எக்சாகார்பாக்சிலேட்டு ஐதரேட்டு என்பது மெல்லைட்டு கனிமம் எனப்படுகிறது. 

ஒளிகசியும் தேன் நிறத்திலான இப்படிகங்களை மெருகேற்றி ஒளிரும் பட்டைமுகப்பு ஆபரணக் கற்களாக மாற்ற முடியும். நாற்கோண நற்படிகங்களாகவும் உருவமற்ற பொதிகளாகவும் மெல்லைட்டு இயற்கையில் தோன்றுகிறது. 2 முதல் 2.5 என்ற மோவின் அளவு கோல் கடினத்தன்மை மதிப்பும் 1.6 என்ற ஒப்படர்த்தி மதிப்பும் இக்கனிமத்திற்கு கணக்கிடப்பட்டுள்ளன .  

செருமனியின் துரிங்கியா மாநிலத்திலுள்ள ஆர்டெர்ன் நகரில் 1789 ஆம் ஆண்டு மெல்லைட்டு கண்டறியப்பட்டது. பின்னர் அடுத்தடுத்து உருசியா, ஆத்திரியா, செக் குடியரசு, அங்கேரி போன்ற நாடுகளிலும் கண்டறியப்பட்டது. தேனைப் போன்ற நிறத்துடன் காணப்படுவதால் இதற்கு அனிசுடோன் என்றும் பெயரிடப்பட்டது .  

லிக்னைட்டு கனிமத்துடன் சேர்ந்து மெல்லைட்டு கனிமம் கானப்படுகிறது. இயற்கை களிமண்ணில் வழிப்பெறுதியாக கிடைக்கும் அலுமினியத்துடன் சேர்ந்து உருவாவதாகவும் ஊகிக்கப்படுகிறது . 

## மேலும் காண்க
*மெலித்திக் நீரிலி

## மேற்கோள்கள்

பகுப்பு:அலுமினியம் கனிமங்கள்
பகுப்பு:கரிமக் கனிமங்கள்
பகுப்பு:நாற்கோணவமைப்புக் கனிமங்கள்
பகுப்பு:ஒளிரும் கனிமங்கள்
அல்டான் ஆறு

**ஆல்டன் ஆறு** கிழக்கு சைபீரியாவிலுள்ள லேனா ஆற்றுக்கு அதிக நீர் வழங்கும் இரண்டாவது நீளமான துணையாறு ஆகும். இந்த ஆற்றின் நீளம் 2,273 கிலோமீட்டர் (1,412 மைல்) ஆகும். இதில் சுமார் 1,600 கிலோமீட்டர் (990 மைல்) நீர்வழிப்பயணம் செய்ய உகந்தது. இது அஹோத்ஸ்க் கடலில் கலக்கிறது.

## மேற்கோள்
*அல்டான் ஆறு பற்றி ஆங்கிலத்தில்

பகுப்பு:ஆசிய ஆறுகள்
உத்தனப்பள்ளி

**உத்தனப்பள்ளி** (UDDANAPALLI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
ஒசூர்-இராயக்கோட்டை நெடுச்சாலையில் உள்ள இந்த ஊரானது சூளகிரியில் இருந்து 12 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 299 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  1091  வீடுகள் உள்ளன. கிராமத்தின் மொத்த மக்கள் தொகையானது 4691 ஆகும். இதில் ஆண்கள் எண்ணிக்கை  2387, பெண்களின் எண்ணிக்கை 2304 என உள்ளது. மக்களின் கல்வியறிவு விகிதமானது  59.2% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## ஊரில் உள்ள கோயில்கள்
* உத்தனப்பள்ளி திம்மராயசாமி கோயில்
* உத்தனப்பள்ளி அனுமந்தராயசாமி கோயில்
## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
அகத்தியர் ஞானப் பாடல்கள்

**அகத்தியர் ஞானப் பாடல்கள்** என்னும் நூல் சித்தர் பாடல்கள் நூல் தொகுப்பில் இடம் பெற்றுள்ள நூல்களில் ஒன்று.  49 பாடல்களைக் கொண்ட இந்த நூல் 5 பகுதிகளாகப் பிரிக்கப்பட்டுள்ளது. 

## பாடல் எடுத்துக்காட்டு
1
:மனமது செம்மையானால் மந்திரம் செபிக்க வேண்டா
:மனமது செம்மையானால் வாயுவை உயர்த்த வேண்டா
:மனமது செம்மையானால் வாசியை நிறுத்த வேண்டா
:மனமது செம்மையானால் மந்திரம் செம்மையாமே 

2

ஒருவன் என்றே தெய்வத்தை வணங்க வேணும் 
:உத்தமனாய் பூமிதனில் இருக்க வேணும்
பருவமதில் சேறுபயிர் செய்ய வேணும்
:பாழிலே மனத்தை விடான் பரம ஞானி
திரிவார்கள் திருடரப்பா கோடா கோடி
:தேசத்தில் கள்ளரப்பா கோடா கோடி
வருவார்கள் அப்பனே அநேகம் கோடி
:வார்த்தையினால் பசப்புவார் திருடர் தானே 

3 

வாழாமல் உலகம் விட்டு வேடம் பூண்டு
:வயிற்றுக்காய் வாய் ஞானம் பேசிப் பேசித் 
தாழ்வான குடிதோறும் இரப்பான் மட்டை 
:தமை அறியாச் சண்டாளர் முழு மாடப்பா 
பாழாகப் பாவிகளின் சொல் கேளாதே 
:பதறாதே வயிற்றுக்காக மயங்கிடாதே 
கேளாதே பேச்சு எல்லாம் கேட்டுக் கேட்டுக் 
:கலங்காதே உடல் உயிர் என்று உரைத்திடாதே 

## மேற்கோள்
 

பகுப்பு:1986 தமிழ் நூல்கள்
பகுப்பு:சித்தர் பாடல்கள்
ஐடா இசுகடர் பள்ளி

**ஐடா இசுகடர் பள்ளி** (*Ida Scudder School*) இந்தியாவின் தமிழ்நாடு மாநிலத்தின் வேலூர் மாவட்டத்தில் கழிஞ்சூர் என்னும் இடத்தில் அமைந்துள்ள பள்ளியாகும்.  இப்பள்ளி ஒர் தனியார் நிறுவன, தங்கும் வசதியில்லா, இருபாலரும் பயிலும் பள்ளியாகும். இப்பள்ளி தேசிய அளவிலான, தனியார் இந்திய கல்வி வாரியம் இந்திய பள்ளி சான்றிதழ் தேர்வுகள் சபை  கல்வியுடன் இணைந்த பள்ளி ஆகும். இங்கு ஒன்றாம் வகுப்பு முதல் மேல் நிலைக்கல்வி வகுப்புகள் வரையுள்ள பள்ளியாகும்.

## வரலாறு
இப்பள்ளி அமெரிக்க மருத்துவ மதபோதகரான டாக்டர்.ஐடா இசுகடர் அவர்களின் நினைவாக அவரின் பெயர் சூட்டப்பட்டது. வேலூரில் உள்ள கிருத்துவ மருத்துவக் கல்லூரி ஆரம்பித்து வைத்தவராவார். அக்காலகட்டத்தில் வேலூரில் ஒருசில பள்ளிகளே இருந்தது. அதனால் கிருத்துவ மருத்துவக் கல்லூரியின் ஆசிரியக் குழுவினர் சேர்ந்து 1969 ஆம் ஆண்டு சூன் 13 ஆம் தேதி தொடங்கி வைத்தனர். பள்ளியைத் தொடங்க தேவையான பணத்தை ஆசிரியக் குழுவினர் தங்களது ஒருமாத ஊதியத்தை அளித்தனர். மேலும் ஆரம்ப காலங்களில் பள்ளியின் ஊழியர்களுக்கு ஊதியம் சில பெற்றோர்களால் வழங்கப்பட்டது.

## பள்ளி தொடர்புகள்
இப்பள்ளி இந்திய பள்ளி சான்றிதழ் தேர்வுகள் சபை  புதுடெல்லியுடன் இணைந்த கல்விமுறையாகும். பத்தாம் வகுப்பு மாணவர்கள் இந்திய  இடைநிலைக் கல்வி பள்ளி சான்றிதழ் தேர்வுக்கு தயாராகிறார்கள்.மேலும் பன்னிரெண்டாம் வகுப்பு மாணவர்கள் இந்திய பள்ளி சான்றிதழ் தேர்வுகள் சபையின் சார்பாக தேர்வுகள் எழுதுகின்றனர்.

## ஆண்டு நிகழ்வுகள்
ஆண்டு தோறும் பல்வேறு நிகழ்ச்சிகள் பள்ளியில் நடைபெறுகின்றன. அவற்றில் ஆண்டு விளையாட்டு விழா, மாணவர்கள் அணிவகுப்பு, கலை நிகழ்ச்சிகள், பத்தாம் மற்றும் பன்னிரெண்டாம் வகுப்பு மாணவர்களின் திறன் போட்டிகள், பிரிவு உபச்சாரவிழா,பள்ளி மாணவ அணிகளுக்கு இடையே போட்டிகள், மற்றும் கிறிஸ்து பிறப்புப் பெருவிழா போன்ற நிகழ்ச்சிகள் நடைபெறும்.
 
## கல்வி சார்ந்த மற்றும் கலைத்திட்ட பங்களிப்புகள்
பள்ளி மாணவர்கள் மாநில அளவிலும் மற்றும் தேசிய அளவிலும் பங்களித்து பல்வேறு பரிசுகளை வென்றுவந்தனர். 2008 ஆம் ஆண்டு ஒருங்கிணைந்த கல்வி அமைப்பின் கீழ் ஆறாம் வகுப்பு மாணவர்களுக்கான மாநில அளவிலான அறிவியல் திறமைசார் தேர்வில் இப்பள்ளி மாணவர்கள் முதல் பரிசு பெற்றனர். 2011 ஆம் ஆண்டு வேலூர் தொழில்நுட்ப பல்கலைக்கழகம் பள்ளி மாணவர்களுக்கு இடையே நடத்திய கணிதவியல் போட்டியில் இப்பள்ளி மாணவர்கள் ஒட்டுமொத்த அணிக் கோப்பையை வென்றனர். இப் போட்டியில் 25 பள்ளியில் இருந்து சுமார் 810 மாணவர்கள் பங்கு பெற்றனர். 2007-2008 ஆம் கல்வியாண்டில் இந்திய மேல்நிலைப்பள்ளி மற்றும் உயர் நிலைப்பள்ளிகளுக்கான விளையாட்டுப் போட்டிகளில் மாநில கோப்பையை  கால்பந்து, தடகளப் போட்டிகளில் வென்றனர். மேலும் இந்திய பள்ளிகளுக்கு இடையே நடந்த கால்பந்து போட்டியில் பங்குபெற்று அரையிறுதிச் சுற்றில் வென்றது.  சமீபத்தில் பள்ளி கூடைப்பந்து அணி ASISC போட்டியில் கலந்து கொண்டு தேசிய கூடைப்பந்து போட்டியில் வென்றனர்.  
## மேற்கோள்கள்

பகுப்பு:வேலூர் மாவட்டத்திலுள்ள பள்ளிகள்
உரோம ரிசி ஞானம்

**உரோம ரிசி ஞானம்** என்னும் நூல் சித்தர் பாடல்கள் என்னும் தொகுப்பு நூலில் காணப்படும் ஒரு சிறு நூலாகும். இதில் 13 பாடல்கள் மட்டுமே உள்ளளன. இந்த முனிவர் உடம்பு முழுவதும் தலையில் இருப்பது போல் மயிர் உடையவராக விளங்கினார் போலும். 

## பாடல் எடுத்துக்காட்டு
1

மூலவட்டம் ஆன குரு பாதம் காப்பு 
:முத்திக்கு வித்தான முதலே காப்பு 
மேலவட்டம் ஆன பரப்பிரமம் காப்பு 
:வேதாந்தம் கடந்து நின்ற மெய்யே காப்பு 
காலவட்டம் தங்கி மதி அமுதப் பாலைக் 
:கண்டுபசி ஆற்றி மனக்கவடு நீக்கி 
ஞாலவட்டம் சித்தாடும் பெரியோர் பாதம் 
:நம்பினதால் உரோமன் என்பேர் நாயன்றானே 

2

மூடாமல் சிறிது மனப்பாடம் பண்ணி 
:முழுதும் அவன் வந்தது போல் பிரசங்கித்து 
வீடேதிங்கு உடலேது யோகம் ஏது 
:வீண் பேச்சாச் சொல்லி அல்லோ மாண்டு போனார் 
காடேறி மலையேறி நதிகள் ஆடிக் 
:காய்கிழங்கு சருகுதின்று காமத் தீயால் 
சூடேறி மாண்டவர்கள் கோடா கோடி 
:சொரூப முத்தி பெற்றவர்கள் சுருக்கம் ஆச்சே 

## மேற்கோள்

பகுப்பு:சித்தர் பாடல்கள்
ஜல்லடியான்பேட்டை

**ஜல்லடியான்பேட்டை**, தமிழ்நாட்டின் சென்னை மாவட்டம், சோழிங்கநல்லூர் வட்டம், பெருநகர சென்னை மாநகராட்சியின் 191-ஆவது வார்டில், மேடவாக்கம் பகுதியில் உள்ளது. இதன் அஞ்சல் சுட்டு எண் 600 100 ஆகும். இதன்  அருகமைந்த தலைமை அஞ்சலகம் பள்ளிக்கரணையில் உள்ளது.

முன்னர் இது காஞ்சிபுரம் மாவட்டத்தின், சோழிங்கநல்லூர் வட்டத்தின் பகுதியாக இருந்தது. ஜல்லடியன்பேட்டை சோழிங்கநல்லூர் சட்டமன்ற தொகுதிக்கு உட்பட்டதாகும்.

## மேற்கோள்கள்

பகுப்பு:சென்னை மாவட்டம்
உத்தண்டி

**உத்தண்டி** என்ற புறநகர், தமிழ்நாட்டின் சென்னை மாவட்டம், சோழிங்கநல்லூர் வட்டம், பெருநகர சென்னை மாநகராட்சிக்குட்பட்ட பகுதியாகும். இது கிழக்குக் கடற்கரைச் சாலையில் அமைந்துள்ளது. இதன் அஞ்சல் சுட்டு எண் 600119 ஆகும். முன்னர் இது  காஞ்சிபுரம் மாவட்டத்தின், சோழிங்கநல்லூர் வட்டத்தின் ஒரு பகுதியாக இருந்தது.

## அமைவிடம்
உத்தண்டி, கடல் மட்டத்திலிருந்து சுமார் 20.62 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## அரசியல்
உத்தண்டி பகுதியானது, சோழிங்கநல்லூர் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, தென் சென்னை மக்களவைத் தொகுதி சார்ந்தது.

## மேற்கோள்கள்

பகுப்பு:சென்னை மாவட்டத்திலுள்ள ஊர்களும் நகரங்களும் 
பகுப்பு:சென்னை மாவட்டம்
பகுப்பு:சென்னை
சீவரம்

**சீவரம்**, தமிழ்நாட்டின்  சென்னை மாவட்டததில் உள்ள சோழிங்கநல்லூர் வட்டத்தில் இருக்கும் வருவாய் கிராமம் ஆகும். தற்போது இப்பகுதி பெருநகர சென்னை மாநகராட்சியுடன் இணைக்கப்பட்டுள்ளது. இதனருகே அமைந்த பகுதிகள் துறைப்பாக்கம், குமரன் நகர், சாய்நகர், சுப்பராயன் நகர் ஆகும்.

முன்னர் இது  காஞ்சிபுரம் மாவட்டத்தின், சோழிங்கநல்லூர் வட்டத்தின் பகுதியாக இருந்தது

## மேற்கோள்கள்

பகுப்பு:சென்னை மாவட்டம்
பகுப்பு:சென்னை
உள்ளகரம்

**உள்ளகரம்**, தமிழ்நாட்டின், சென்னை மாவட்டததில் உள்ள சோழிங்கநல்லூர் வட்டத்தில் இருக்கும் வருவாய் கிராமம் ஆகும். தற்போது இப்பகுதி பெருநகர சென்னை மாநகராட்சியுடன் இணைக்கப்பட்டுள்ளது. இதனருகே வேளச்சேரி, மடிப்பாக்கம், ஆதம்பாக்கம் உள்ளது. சோழிங்கநல்லூர் சட்டமன்ற தொகுதிக்கு உட்பட்டதாகும்.

முன்னர் இது காஞ்சிபுரம் மாவட்டத்தின், சோழிங்கநல்லூர் வட்டத்தின் பகுதியாக இருந்தது.

## மேற்கோள்கள்

பகுப்பு:சென்னை மாவட்டம்
பகுப்பு:சென்னை
அதிக வசூல் செய்த நேபாளத் திரைப்படங்களின் பட்டியல்

**கோலிவுட் திரைப்படத்துறை** என அழைக்கப்படும் நேபாளத் திரைத்துறையின் அதிக வசூல் செய்தத் திரைப்படங்களின் பட்டியல் இது ஆகும்.
## அதிக வசூல் செய்த நேபாள படங்கள்

: *பின்னணி வண்ணம்  தற்போது சினிமாவில் இருக்கும் படங்கள் குறிக்கின்றன* 


## மேற்கோள்கள்

+
நேபாளத் திரைப்படங்களின் பட்டியல்
திருமூல நாயனார் ஞானம்

**திருமூல நாயனார் ஞானம்** என்பது ஒரு சிறிய நூல். இது சித்தர் பாடல்கள் என்னும் தொகுப்பு நூலில் உள்ளது.  திருமந்திரம் பாடிய திருமூலர் வேறு. இவர் வேறு. ஞானம் பாடிவர் பிற்காலச் சித்தர். திருமந்திரம் பாடியவர் முற்காலச் சித்தர் திருமூல நாயனார் ஞானம் என்னும் நூலில் 11 பாடல்கள் மட்டுமே உள்ளன. அவை விருத்தம்  என்னும் யாப்பு வகையில் அமைந்த பாடல்கள். பதிப்பில் காணப்படும் பாடல்களில் சில மூன்று அடிகள் கொண்டுள்ளன. காரணம் விளங்கவில்லை. விருத்த யாப்பில் நான்கு அடிகள் இருக்கவேண்டும். 

## பாடல் எடுத்துக்காட்டு

அடியாகி அண்டர் அண்டத்து அப்பால் ஆகி 
:அகாரம் எனும் எழுத்ததுவே பாதமாகி 
முடியாகி நடுவாகி மூலம் தன்னில் 
:முப்பொருளும் தானாகி முதலுமாகிப்
படியாய் முப்பாழற்றுப் படிக்கும் அப்பால் 
:படி கடந்த பரஞ்சோதிப் பதியும் ஆகி 
அடியாகும் மூலம் அதே அகாரமாகி 
:அவன் அவளாய் நின்ற நிலை அணுவதாமே  

;விளக்கம் 

இறைவன் அண்டத்ததின் அடிவேராக இருக்கிறான். 
அண்டத்துக்கு அப்பாலும் அவனே இருக்கிறான். 
அகர எழுத்துப் பாதமாக இருக்கிறான். 
தோற்றம், வளர்ச்சி, அழிவு நிலைகளில் இருக்கும் முப்பொருளும் தனாகவே இருக்கிறான். 
முதல், முன்னேறும் படிகள், இருள் ஒளி இரண்டுமில்லா வெளி என்னும் மூன்று பாழ்நிலை வடிவங்களாகவும் இருக்கிறான். 
மூன்று பாழ்நிலை வடிவங்கள் இல்லாதவனாகவும் இருக்கிறான். 
மூன்று படிநிலைகளைக் கடந்த பரஞ்சோதி இருப்பாகவும் இருக்கிறான். 
அடி, மூலம் என்பவையே அகரம். 
அவன், அவள் என்னும் அணு நிலையில் இருக்கிறான். 

இது திருமூல நாயனார் காட்டும் ஞானம்.

## மேற்கோள்

பகுப்பு:சித்தர் பாடல்கள்
முகலிவாக்கம்

**முகலிவாக்கம்** (*Mugalivakkam*) , தமிழ்நாட்டின், சென்னை மாவட்டததில் உள்ள ஆலந்தூர் வட்டத்தில் இருக்கும் பெருநகர சென்னை மாநகராட்சியின் ஒரு பகுதியாகும். இது எழும்பூருக்கு தென்மேற்கே 17 கி.மீ. தொலைவில்,  உள்ளது.

## அமைவிடம்
இதன் வடக்கில் போரூர், தெற்கிலும், தென்கிழக்கிலும் மீனம்பாக்கம், வடகிழக்கில் இராமாபுரம் உள்ளது.  இதன் அருகமைந்த தொடருந்து நிலையம், 6 கி.மீ. தொலைவில் உள்ள கிண்டியில் உள்ளது. முகலிவாக்கத்திலிருந்து போரூர் 2 கி.மீ. தொலைவிலும்; கத்திப்பாரா சந்திப்பு 5 கி.மீ. தொலைவிலும் உள்ளது.

## அண்மை வளர்ச்சிகள்
முகலிவாக்கம் சென்னையில் வளர்ந்து வளரும் நகரப்பகுதியாகும். இப்பகுதியில் பன்னாட்டு நிறுவனங்கள் இயங்குவதால், பல அடுக்குமாடி குடியிருப்புகள் பெருகிவருகிறது.

## கல்வி நிறுவனங்கள்

* ஒமேகா பன்னாட்டுப் பள்ளி 
*பொன் வித்தியாஷ்ரம்
*பத்ம சேசாத்திரி பால பவன்
* புனித ஆன் மேனிலைப் பள்ளி 
*அரசு உயர்நிலைப்பள்ளி 
*எம்.கே.எம். மேனிலைப் பள்ளி

## அருகமைந்த பகுதிகள்

## மேற்கோள்கள்

பகுப்பு:சென்னை மாவட்டம்
பகுப்பு:சென்னை
மௌலிவாக்கம்

**மௌலிவாக்கம்** (*Moulivakkam*), தமிழ்நாட்டின் சென்னை மாவட்டத்திலுள்ள ஆலந்தூர் வட்டத்தில் இருக்கும் ஒரு வருவாய் கிராமம் ஆகும். மேலும் இது பெருநகர சென்னை மாநகராட்சியின் ஒரு பகுதியாக உள்ளது.

முன்னர் இப்பகுதி காஞ்சிபுரம் மாவட்டத்தின் ஆலந்தூர் வட்டத்தில் இருந்தது. பின்னர் சென்னை மாவட்டத்துடன் இணைக்கப்பட்டது.

## அமைவிடம்
இது எழும்பூரிலிருந்து, ஆற்காடு செல்லும் சாலையில்,  சென்னை நகரத்திற்கு தென்மேற்கே  18 கி.மீ. தொலைவில்  உள்ளது.

## அருகமைந்த பகுதிகள்
மௌலிவாக்கத்திற்கு வடக்கில் போரூர், தெற்கில் கோலப்பாக்கம், கிழக்கில் முகலிவாக்கம், தென்கிழக்கில் மணப்பாக்கம் உள்ளது.

அருகமைந்த தொடருந்து நிலையம் 6 கி.மீ. தொலைவில் உள்ள கிண்டியில் உள்ளது.

போரூர் சந்திப்பு 3 கி.மீ. தொலைவிலும்; கத்திப்பாரா சந்திப்பு 5 கி.மீ. தொலைவிலும் உள்ளது.

## எல்லைகள்

## மேற்கோள்கள்

பகுப்பு:சென்னை மாவட்டம்
பகுப்பு:சென்னை
கிளைசினமைடு

**கிளைசினமைடு** *(Glycinamide)* என்பது C2H6N2O என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். கிளைசின் என்ற அமினோ அமிலத்தின் அமைடு வழிப்பெறுதியே கிளைசினமைடு ஆகும்.

கிளைசினமைடின் ஐதரோகுளோரைடு உப்பான கிளைசினமைடு ஐதரோகுளோரைடு குட்சுவின் தாங்கல்கள் பட்டியலில் இடம்பெறும் ஒரு தாங்கலாகும். உயிர்வேதியியல் ஆய்வுகளில் பயன்படும் அளவுக்கு உடலியல் வீச்சுக்கேற்ற pH மதிப்பு இதற்கு உள்ளது. கிளைசினமைடு ஐதரோகுளோரைடின்  காடித்தன்மை எண் (pKa)  20 பாகை செல்சியசு வெப்பநிலையில் 8.20 என்ற உடலியல் pH மதிப்புக்கு அருகில் உள்ளது. இக்காடித்தன்மை மதிப்பு கிளைசினமைடு ஐதரோகுளோரைடை உயிரணு வளர்ப்புக்கு பயனுள்ளதாக மாற்றுகிறது. மேலும் இதன் ΔpKa/°செல்சியசு மதிப்பு -0.029 ஆகும். நீரில் இவ்வுப்பின் கரைதிறன்  0 ° செல்சியசில் 6.4 மோல்/லிட்டர் ஆகும்.

பியூரின் உயிர்த் தொகுப்பு வினையில் இடைநிலை விளைபொருளாகத் தோன்றும் கிளைசினமைடு ரிபோநியூக்ளியோடைடு தயாரிப்புக்குரிய  ஒரு  வினைபொருளாக இச்சேர்மம் பயன்படுகிறது .

## மேற்கோள்கள்

பகுப்பு:அமீன்கள்
பகுப்பு:தாங்கல்கள்
பகுப்பு:கார்பாக்சமைடுகள்
கார்பாக்சமைடு

**கார்பாக்சமைடுகள்** *(carboxamides )* என்பவை கரிம வேதியியலில்  R-CO-NR'R′′  என்ற பொது மூலக்கூற்று வாய்ப்பாட்டால் விவரிக்கப்படும் வேதி வினைக்குழுக்களைக் குறிக்கும். வாய்ப்பாட்டில் இடம்பெற்றுள்ள R, R', R′′ என்பவை கரிம பதிலிகள் அல்லது ஐதரசன் அணுவைக் குறிக்கின்றன. இவ்வகை குழுவை அமினோ கார்பனைல்கள் என்ற பெயராலும் அழைக்கலாம் .

அசுபரகீன், குளுட்டமீன் உள்ளிட்ட அமினோ அமிலங்கள் அவற்றின் வாய்ப்பாட்டில் கார்பாக்சமைடு குழுவைப் பெற்றுள்ளன. கார்பனைல் ஆக்சிசன், -NH2 குழுவின் ஐதரசன் பிணைப்பு உருவாகும் தன்மைக்கேற்பவே கார்பாக்சமைடு குழுவின் பண்புகளும் வினைத்திறனும் தோன்றுகின்றன. மேலும், கார்பாக்சமைடிலுள்ள கார்பன் அணுவானது குறைவாக ஆக்ரமித்துள்ள மூலக்கூற்று சுற்றுப்பாதையைப் பெற்றுள்ளது. அதாவது கார்பன்-ஆக்சிசன் பிணைப்பு வலிமையை பலவீனப்படுத்தும் நைட்ரசன் அணுவின் மீதுள்ள பிணைப்பில் ஈடுபடாத தனி இணை எலக்ட்ரான் அடர்த்தியை ஏற்றுக்கொள்ளும் தன்மையைக் கொண்டுள்ளது என்றும் கூறலாம்.

எளிய கார்பாக்சமைடுகள்
*அசிட்டமைடு
*பென்சமைடு

## மேலும் காண்க
*அமைடு 
 
## மேற்கோள்கள்

பகுப்பு:கார்பாக்சமைடுகள்
பகுப்பு:வேதி வினைக்குழுக்கள்
கொக்கி வாள்

வலது|thumb|253x253px| ஒரு சோடி கொக்கி வாட்கள்.
**கொக்கி வாள்**, **இரட்டை கொக்கிகள்**, ***ஃபூ டாவோ***, ***ஹூ தொ கவு*** (புலித் தலைக் கொக்கி) அல்லது ***ஷூவாங் கோவ்*** () என்பது ஒரு சீன ஆயுதம் ஆகும். இது பாரம்பரியமாக சீன வடக்குபாணி தற்காப்புக் கலை மற்றும் உஷூ சண்டைக் கலையுடன்  தொடர்புடையது, ஆனால் இப்போது பெரும்பாலும் தென் பாணிக் கலையிலும் இது பயன்படுத்தப் படுகிறது. 

## பின்னணி
கொக்கி வாட்கள் குறித்த நம்பகமான தகவல்கள் அரிதாகவே உள்ளன.    இது சில சமயம் பண்டைய ஆயுதம் என்று கிறிப்பிடப்படுகிறது. இது சொங் வம்ச காலத்திலிருந்து உள்ளதாகவும் அல்லது அதற்கும் முந்தைய போரிடும் நாடுகள் காலத்தைச் சேர்ந்ததாகவும் குறிப்பிடப்படுகிறது. இது குறித்த மிகப் பழமையான எடுத்துக்காட்டுகளும் கலைச் சித்திரங்களும் சிங் காலத்திற்கு பிந்தையதாகவே உள்ளன. அவற்றைக் கொண்டு பார்க்கையில் இவை உண்மையில் அண்மைய வடிவமைப்பைச் சேர்ந்ததாகவே கருத இடமுண்டு. இது  பொதுமக்கள் பயன்படுத்திய ஆயுதமாக, சீன ஆயுதங்கள் பற்றிய உத்தியோகபூர்வ பட்டியல்களில் எதிலும் காணப்படவில்லை. இதை பயன்படுத்த தேவையான பயிற்சி போன்றவையானது, இந்த ஆயுதம் மிக அரிதாகத்தான் பயன்படுத்தப்பட்டு வந்துள்ளது என்பதை வலுவாக தெரிவிக்கின்றன. 

## பண்புகள்
"புலி கொக்கி வாள் " அல்லது *கியான் கன் ரி ய்யூ டாவோ* (அதாவது "சொர்கம் மற்றும்  புவி, கதிரவன் மற்றும் நிலவு வாள்"  ) என்றும் அழைக்கப்படும் இந்த ஆயுதங்கள், ஜியான் போன்ற கூர்மையான வாளாக இருக்கும், சிலசமயம் இது தடிமனானதாகவோ அல்லது சில சமயம் இதன் முனையில் உள்ள கொக்கியானது ( ஆட்டு இடையரின்  வளை கோலை ஒத்த) கூர்மையற்றதாக இருக்கும். இதைப் பயன்படுத்தும் வீரர்களில் பெரும்பாலானவர்கள் இதை பட்டாம்பூச்சி வாள் பாணியில் இரட்டை வாள்களையே பயன்படுத்துகின்றனர். இந்த வாள் முனையில் உள்ள கொக்கியானது எதிராளியின் ஆயுதத்தைக் கைப்பற்றவோ அல்லது எதிராளியின் காலை இழுந்து தள்ளிவிடவோ பயன்படுத்தப்படுகிறது. 

கொக்கி வாளானது ஐந்து கூறுகளைக் கொண்டுள்ளது: 

* வாளின் பின்பகுதியானது சாதாரண வாளாக பயன்படுகிறது. 
* வாள் முனையில் உள்ள கொக்கியானது எதிரிகளின் ஆயுதங்களைக் கைப்பற்றி நிராயுதபாணியாக்க பயன்படுத்தப்படுகிறது. 
* வாளின் கைப்பிடி முனையானது கூர்மையானதாக உள்ளது. 
* கைப்பிடியைப் பிடித்துள்ள கையை பாதுகாக்கும் வகையில் பிறைவடிவ முன் வளைவு உள்ளது. இந்த வளைவின் வெளிப்பகுதியானது வெட்ட பயன்படும் ஆயுதமாக கூர்மையானதாக இருக்கும். 
* இரட்டையாக  கொக்கிவாளைப் பயன்படுத்துபவர்கள், ஒரு கொக்கி வாளின் முனையில் இன்னொரு கொக்கிவாளை மாட்டி சுழற்ற இயலும். இதனால் வாளின் முனையில் ஊசலாடும் இன்னொரு வாளையும் சேர்ந்து, வாளை கிட்டத்தட்ட ஆறு அடி நீண்ட வாளாக மாற்ற இயலும். 

## குறிப்புகள்

*      
* 

பகுப்பு:சீன ஆயுதங்கள்
பென்சமைடு

**பென்சமைடு** *(Benzamide )* என்பது C6H5C(O)NH2.என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெண்மை நிறத்தில் திண்மமாகக் காணப்படும் இச்சேர்மம் பென்சாயிக் அமிலத்தினுடைய ஓர் எளிய அமைடு வழிப்பெறுதியாகும். தண்ணிரீல் இச்சேர்மம் சிறிதளவு கரைகிறது. ஆனால் பல கரிமக் கரைப்பான்களில் நன்றாகக் கரைகிறது. எண்ணற்ற பதிலீடு செய்யப்பட்ட பென்சமைடுகள் அறியப்படுகின்றன.   
 
## மேற்கோள்கள்
 

## புற இணைப்புகள்
* Physical characteristics
* Safety MSDS data

பகுப்பு:பென்சமைடுகள்
பகுப்பு:பீனைல் சேர்மங்கள்
கிலாலைட்டு

**கிலாலைட்டு** *(Gilalite)* என்பது Cu5Si6O17•7(H2O). என்ற மூலக்கூற்று வாய்ப்பாட்டால் விவரிக்கப்படும் ஒரு தாமிர சிலிக்கேட்டு கனிமம் ஆகும். கால்சி-சிலிக்கேட்டுப் பாறை மற்றும் சல்பைடு சுண்ணாம்புப் சிலிக்கேட்டுப் பாறைகளின் பிற்போக்கான உருமாறும் கட்டத்தில் கிலாலைட்டு தோன்றுகிறது . 

டையாப்சைடு படிகங்களுடன் தொடர்புடைய விரிசல்  நிரப்பிகளாகவும் கனமான மேற்பூச்சுகளாகவும் கூடத் தோன்றுகிறது. மேலும் இக்கனிமம் பொதுவாக சிறிசிறு ஆர இழை கோள வடிவத்தில் காணப்படுகிறது. அமெரிக்காவின் அரிசோனாவிலுள்ள கிலா மாகாணத்தின் போர்பைரி தாமிரச் சுரங்கத்தில் 1980 ஆம் ஆண்டு முதன்முதலாக அப்பாகைட்டு கனிமத்துடன் சேர்ந்த நிலையில் கிலாலைட்டு கண்டறியப்பட்டது . கண்டறியப்பட்ட இடத்தின் பெயரே கனிமத்திற்கும் சூட்டப்பட்டது. நெவேதா மாநிலத்தின் கிளார்க் மாகாணம், பிரேசில் நாட்டின் சியாரா மாநில யுவாசெய்ரோ டூ நோர்ட்டி என்ற நகரத்திலும், கிரீசு நாட்டின் அட்டிகா பிரதேசத்திலுள்ள  லேவ்ரியான் மாவட்டத்தில் உலோகக் கசடுகளிலும் கிலாலைட்டு காணப்படுவதாக அறியப்படுகிறது .

பன்னாட்டு கனிமவியல் சங்கம் கிலாலைட்டு கனிமத்தை Gil என்ற குறியீட்டால் அடையாளப்படுத்துகிறது. 
  
## மேற்கோள்கள்

பகுப்பு:செப்புக் கனிமங்கள்
பகுப்பு:சிலிக்கேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
உல்லட்டி

**உல்லட்டி** (ULLATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது  மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  737  வீடுகள் உள்ளன. கிராமத்தின் மொத்த மக்கள் தொகையானது  3311 ஆகும். இதில் ஆண்கள் எண்ணிக்கை  1762, பெண்களின் எண்ணிக்கை 1549 என உள்ளது. மக்களின் கல்வியறிவு விகிதமானது   49.5% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஊர்-நம்மு

**ஊர்-நம்மு** (**Ur-Nammu** or **Ur-Namma**, **Ur-Engur**, **Ur-Gur**), சுமேரியம்: ,  (கிமு 2047- கிமு 2030), அக்காடியப் பேரரசின் ஆட்சிக்குப் பின்னர் கீழ் மெசொப்பொத்தேமியாவின் சுமேரியாவில் மூன்றாவது ஊர் வம்சத்தை நிறுவியவரும், ஊர் நகர அரசை 18 ஆண்டு காலம் ஆட்சி செய்த மன்னரும் ஆவார். இவர் சந்திரக் கடவுளுக்கு எழுப்பிய  ஊரின் சிகூரட் கோயில் உலகப் பாரம்பரியக் களங்களில் ஒன்றாகும்.

மன்னர் ஊர் நம்மு இயற்றிய சட்டத் தொகுப்பு இயற்றியது, ஊர் நகர அரசை கட்டி எழுப்பியது மற்றும் ஊரின் சிகூரட் கோயில் நிறுவியதே இவரது ஆட்சியின் சிறப்பம்சம் ஆகும்.

## ஆட்சிக்காலம்

மூன்றாவது ஊர் வம்சத்தை நிறுவிய மன்னர் ஊர்-நம்மு மெசொப்பொத்தேமியாவின் லகாசு, உரூக், நிப்பூர், எரிது, கிஷ், லார்சா நகர இராச்சியங்களை கைப்பற்றி ஆண்டார்.

மன்னர் ஊர்-நம்மு, ஊர் நகரத்தில்  சுமேரிய கடவுள்களுக்காக பல உயர்ந்த கோயில்களை நிறுவினார்

## இதனையும் காண்க
* பண்டைய அண்மை கிழக்கின் நகரங்கள்
* சுமேரியா
* மெசொப்பொத்தேமியா
## அடிக்குறிப்புகள்


## வெளி இணைப்புகள்
* Site drawings of the temple built by Ur-Nammu at Ur to the moon god Nanna.
*Nabonidus dedication to the Ziggurat
*The Code of Ur-Nammu at Britannica
*Foundation Figurine of King Ur-Nammu at the Oriental Institute of Chicago 
* 
*  The face of Ur-Namma. A realistic statue of Ur-Namma shows us how he may have looked.
*   A brief description of the reign of Ur-Namma.
*  I am Ur-Namma. The life and death of Ur-Namma, as told in Babylonian literature.

பகுப்பு:பாபிலோனிய மன்னர்கள்
அதிக வசூல் செய்த விளையாட்டுத் திரைப்படங்கள்

இப்பட்டியல் விளையாட்டுக் கதையை மையமாக கொண்டு எடுக்கப்பட்ட படங்களில் அதிக வசூல் செய்த படங்களின் பட்டியலாகும்.

## அதிக வசூல் செய்த படங்களில் விளையாட்டு

## மேற்கோள்கள்

விளையாட்டுத் திரைப்படங்கள்
பகுப்பு:விளையாட்டுத் திரைப்படங்கள்
தங்க ராஸ்பெரி விருது

**தங்க ராஸ்பெர்ரி விருதுகள்** ( **ராஸ்ஸீஸ்** மற்றும் **ராஸ்ஸி விருதுகள்** போன்ற பெயர்களாலும்) ஒரு நையாண்டி விருது ஆகும். இவ்விருது திரைத்துறையில் பணியாற்றியிருந்த  ஜான் ஜே. பி. வில்சன் மற்றும் மோ மர்பி ஆகியோரால் லாஸ் ஏஞ்சல்ஸில் வருடா வருடம் வழங்கப்படுகிறது. ராஸ்ஸி விருதுகள் வழங்கும் விழா அகாடமி விருதுகள் விழாவிற்கு ஒரு நாள் முன்னதாக நடைபெரும். இவ்விருது திரைத் துறையில் மோசமான செயல்திறனை வெளிபடுத்தியவர்களுக்கு வழங்கப்படும்.

முதல் தங்க ராஸ்பெரி விருதுகள் விழா லாஸ் ஏஞ்சல்ஸில் ஜான் ஜே. பி. வில்சனின் வீட்டில், மார்ச் 31, 1981 அன்று நடைபெற்றது. அங்கு முதல் மோசமான படத்திற்கான விருது **கான்ட் ஸ்டாப் தி ம்யூசிக்** படத்திற்கு வழங்கப்பட்டது.

## வடிவம்
தங்க ராஸ்பெரி விருதுக்கான விருது வென்றவர்களை தீர்மானிக்க தங்க ராஸ்பெர்ரி விருது அறக்கட்டளைக்கு பணமளிக்கும் சந்தாதாரர்கள் சிலவற்றை பரிந்துரை செய்து வாக்களிப்பர். 2009 ஆம் ஆண்டில் 29 வது தங்க ராஸ்பெர்ரி விருதுகள், சுமார் 650 ஊடகவியலாளர்கள், சினிமா ரசிகர்கள் மற்றும் திரைப்படத் தொழிலாளர்களின் வாக்குகளை அடிப்படையாகக் கொண்டிருந்தன. 
வலது|thumb| 2008 ஆம் ஆண்டில் 28 வது தங்க ராஸ்பெர்ரி விருது விழாவில் ஜான் ஜே. பி. வில்சன்.

## விருது வென்றவர்கள்
பெரும்பாலான ராஸ்பெர்ரி விருது வென்றவர்கள் தங்கள் விருதுகளை பெற விழாவில் கலந்து கொள்ளமாட்டார்கள். டாம் கிரீன் (மோசமான நடிகர் / மோசமான இயக்குநர்), ஹாலே பெர்ரி  மற்றும் சாண்ட்ரா புல்லக் (மோசமான நடிகை), மைக்கேல் பெர்ரிஸ், ஜே.டி. ஷாபிரோ (மோசமான திரைக்கதை) மற்றும் பால் வெர்ஹோவன் (மோசமான இயக்குநர்) ஆகியயோர் குறிப்பிடத்தக்க விதிவிலக்குகளாவர்.

## விருது பிரிவுகள்
**தற்போதைய விருதுகள்**

* மோசமான படம் : 1980 முதல் தற்போது வரை 
* மோசமான இயக்குநர் : 1980 முதல் தற்போது வரை 
* மோசமான நடிகர் : 1980 முதல் தற்போது வரை 
* மோசமான நடிகை : 1980 முதல் தற்போது வரை 
* மோசமான துணை நடிகர் : 1980 முதல் தற்போது வரை 
* மோசமான துணை நடிகை : 1980 முதல் தற்போது வரை 
* மோசமான திரைக்கதை : 1980 முதல் தற்போது வரை 
* மோசமான திரை காம்போ : 2013 முதல் தற்போது வரை 
* ராஸ்ஸி ரீடிமர் விருது : 2014 to present 
## மேலும் காண்க
* அகாடமி விருதுகள் 
* ஸ்டிங்கர்ஸ் மோசமான திரைப்படத்திற்கான விருதுகள் 
* *கோல்டன் துருக்கி விருதுகள்* 
* மோசமானதாக கருதப்படும் திரைப்படங்களின் பட்டியல் 
* கோல்டன் ராஸ்பெர்ரி விருதுகளை ஏற்றுள்ள மக்களின் பட்டியல்

## குறிப்புகள்

## வெளி இணைப்புகள்

* கோல்டன் ராஸ்பெர்ரி அதிகாரப்பூர்வ வலைத்தளம் 
* இணைய திரைப்பட தரவுத்தளத்தில் Razzie விருதுகள் பக்கம் 
* YouTube இல் ரஜ்சி சேனல் 
* அனைத்து நேரம் ரேசி சாம்பியன்ஸ் பட்டியல் 
* அதே ஆண்டில் ஆஸ்கார் மற்றும் ரஸ்சி எந்த நடிகை வெற்றி பெற்றது? 

பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:தங்க ராஸ்பெரி விருது
அருவாள்

**அருவாள்** அல்லது **அரிவாள்** () அல்லது **கொடுவாள்** என்பது தென் இந்தியாவில் உள்ள ஒரு வெட்டுகத்தி வகையாகும். இது குறிப்பாக தமிழ்நாடு, கேரள மாநிலங்களில் பொதுவாக காணப்படுகிறது. இது ஒரு கருவியாகவும், ஆயுதமாக பயன்படுத்தப்படுகிறது. தமிழர்கள் இதை கருப்பசாமியின் அடையாள ஆயுதமாக வைத்திருக்கின்றனர். பரவலர் பண்பாட்டில், இது சில நேரங்களில் குண்டர்கள் தொடர்புடையதாக சித்தரிக்கப்படுகிறது. திரைப்படங்களில், இது தேர்ந்த ஆயுதமாக காட்டப்படுகிறது. கேரளத்தில், முதன்மையாக வேளாண் பணிகளான நெல் அறுவடை  மற்றும் தேங்காய் வெட்டும் கத்தியாக பயன்படுத்தப்படுகிறது.

## அறிமுகம்
அருவாளானது பொதுவாக 3-6 அடி நீளம் (கை அரிவாள் 1.5 அடி) கொண்டதாக உள்ளது. இதன் கைப்பிடியில் இருந்து வெட்டுவாய்ப்பகுதியானது நீண்டு பின்னர் தட்டையாக  விரிவடைகிறது. இது தமிழகத்தில் வேளாண் பணிகளுக்கு பயன்படுத்தும் வெட்டுக் கத்தியின் நீண்ட வடிவமாகும். மேலும் இது எதிர் வளைவுடய ஒரு வாள் என்று கருதப்படுகிறது. இதன் குட்டை வடிவமானது  தேங்காய்களை எளிதாக வெட்ட பயன்படுத்தப்படுவதாகவும், நீண்ட வடிவமானது போர் ஆயுதங்கள் போன்றவை. சிறிய வடிவிலான அருவாள்கள் பொதுவாக சிற்றூர்களில் காணப்படுகிறது. இதன் வெட்டுவாய்ப்பகுதி பெரும்பாலும் நேராக நீண்டதாகவும்  அதன் முனையில் ஒரு வளைவைக் கொண்டதாகவும் இருக்கும். கத்தியின் நேராக பகுதியானது ஒரு வழக்கமான கத்தி போன்று, வெட்டப் பயன்படுத்தப்படுகிறது.

## மாறுபாடுகள் மற்றும் பயன்பாடு
பொதுவாக வேளாண் மக்கள் பயிர்களை அறுக்க  அரிவாள் போன்று பயன்படுத்துவது கொய்த்தருவாள் என்றும், இதைவிட நீண்டது வீச்சரிவாள் எனப்படுகிறது. இது மரங்களையும், புதர்களையும் அகற்றப் பயன்படுத்தப்படுகிறது. மேலும் வீச்சரிவாளானது கிராமப் பகுதிகளிலும், நகர்ப்பகுதிகளிலும் கும்பல் சண்டைகளில் ஒரு தற்காப்பு ஆயுதமாக இன்னமும் பயன்படுத்தப்படுகிறது. தமிழ் நாட்டுப்புற தெய்வங்களான முனீசுவரன், மாரியம்மன் போன்ற தெய்வங்களுக்கு ஆடுகளை பலியிடும்போது அவற்றின் தலைகளை வெட்ட இந்த வீச்சரிவாள்கள் பயன்படுத்தப்படுகின்றன. காவல் தெய்வ வழிபாடுகளில் பயன்படுத்தப்படும் சில அருவாள்கள், 3.5 அடி நீளம் கொண்டவை. 

## இதையும் காண்க
* அரிவாள் (வேளாண் கருவி)
## மேற்கோள்கள்

பகுப்பு:இந்திய ஆயுதங்கள்
பகுப்பு:இந்திய கைகலப்பு ஆயுதங்கள்
காந்தி துடுப்பாட்ட அரங்கம்

**காந்தி துடுப்பாட்ட அரங்கம்** (Gandhi Stadium (''') ஜலந்தர், பஞ்சாபில் உள்ள துடுப்பாட்ட அரங்கமாகும்.  ஆகஸ்ட் 19, 2017 வரை இந்த அரங்கத்தில் 1 தேர்வுத் துடுப்பாட்டம், 3 ஒருநாள் பன்னாட்டுத் துடுப்பாட்டப் போட்டிகள் நடைபெற்றுள்ளன.

## வரலாறு
இந்த அரங்கம் 1955 இல் நிறுவப்பட்டது.  இது பஞ்சாப் துடுப்பாட்ட அணி மற்றும் வடக்கு பகுதி துடுப்பாட்ட அணி ஆகிய இரு உள்ளூர் அணிகளுக்கு உள்ளூர் அரங்கமாகத் திகழ்கிறது. இதில் பாக்கித்தான் துடுப்பாட்ட அணிக்கு எதிராக ஒரு தேர்வுத் துடுப்பாட்டம் மற்றும் 3 ஒருநாள் போட்டிகள் விளையாடியது. அனைத்துப் போட்டிகளிலும் இந்திய அணி வெற்றி பெற்றது.

## இவற்றையும் காண்க

* பராபடி விளையாட்டரங்கம்

## சான்றுகள்


## வெளியிணைப்புகள்

* கிரிக் இன்போ- துடுப்பாட்ட அரங்குகள்

பகுப்பு:துடுப்பாட்ட அரங்குகள்
பகுப்பு:பஞ்சாப் (இந்தியா)
பகுப்பு:இந்தியத் துடுப்பாட்ட மைதானங்கள்
மருத்துவர் ஒய். எஸ். ராஜசேகர் ரெட்டி துடுப்பாட்ட அரங்கம்

**விசாகப்பட்டினம் மருத்துவர் ஒய். எஸ். ராஜசேகர் ரெட்டி ஏசிஏ-விடிசிஏ துடுப்பாட்ட அரங்கம்** (Visakhapatnam Dr. Y.S. Rajashekhar Reddy ACA-VDCA Cricket Stadium)  ஏசிஏ-விடிசிஏ துடுப்பாட்ட அரங்கம் எனவும் அழைக்கப்படும் துடுப்பாட்ட அரங்கமானது விசாகப்பட்டினம், இந்தியாவில் உள்ளது.

## வரலாறு
இந்த மைதானத்தின் முதல் போட்டியானது இந்தியா மற்றும் பாக்கித்தான் அணிகளுக்கு எதிராக நடைபெற்றது.  இந்தப் போட்டியில் மகேந்திரசிங் தோனி தனது முதல் நூறு ஓட்டங்களைப் பதிவு செய்தார். நவம்பர் 2016 இல் தேர்வுத் துடுப்பாட்ட போட்டிகள் நடத்த அதிகாரம் பெற்றது. இங்கிலாந்துக்கு எதிரான இந்தப் போட்டியில் இந்திய அணி 246 ஓட்டங்களில் வெற்றி பெற்றது. 

## போட்டிகள்

* தேர்வு — 1
* ஒபது — 9
* ப இ20 — 3
* (*24 பெப்ரவ்ரி 2019 நாளின்படி*)

## இவற்றையும் காண்க

* பராபடி விளையாட்டரங்கம்
* ஈடன் கார்டன்ஸ்

## சான்றுகள்


பகுப்பு:இந்தியத் துடுப்பாட்ட மைதானங்கள்
பகுப்பு:துடுப்பாட்ட அரங்குகள்
மோசமான திரைப்படத்திற்கான தங்க ராஸ்பெரி விருது

**மோசமான படத்திற்கான தங்க ராஸ்பெரி விருது**  வருடாந்திர தங்க ராஸ்பெரி விருதுகளில் ஒரு விருதாகும். விழாவில் முந்தைய ஆண்டின் மிக மோசமான திரைப்படத்திற்காக இவ்விருது வழங்கப்படும். நடந்த 38 விழாக்களில், மோசமான திரைப்படத்திற்காக மொத்தம் 197 படங்கள் பரிந்துரைக்கப்பட்டுள்ளன, அதில் 41 படங்கள் இவ்விருதைப் பெற்றுள்ளன. 

## விருதைப் பெற்ற படங்கள்

* 1980 - கான்ட் ஸ்டாப் தி மியூசிக்
* 1981 - மம்மி டியரஸ்ட்
* 1982 - இன்சான்
* 1983 - தி லோன்லி லேடி
* 1984 - பொலிரோ
* 1985 - ராம்போ: தி பர்ஸ்ட் பிளட்
* 1986 - ஹாவர்ட் தி டக், அண்டர் தி செர்ரி மூன்
* 1987 - லியோநார்ட் பார்ட் 6
* 1989 - காக்டெய்ல்
* 1990 - ஸ்டார் டிரெக் : தி பைனல் பிரான்டையர்
* 1991 - ஹட்சன் ஹாக்
* 1992 - சைநிங்க் த்ரூ
* 1993 - இன்டீசன்ட் பிரப்போசல்
* 1994 - கலர் ஆப் தி நைட்
* 1995 - ஷோ கேர்ல்ஸ்

## வெளி இணைப்புகள்

* கோல்டன் ராஸ்பெரி அதிகாரப்பூர்வ வலைத்தளம் 
* இணைய திரைப்பட தரவுத்தளத்தில் Razzie விருதுகள் பக்கம் 

## குறிப்புகள்

பகுப்பு:தங்க ராஸ்பெரி விருது